הוועדה המיוחדת לעובדים זרים, כנסת 25, פרוטוקול מספר 21, 2023-07-18 00:00

אליהו (אלי) רביבו: צוהריים טובים, ברוכים הבאים

אליהו (אלי) רביבו:  ברוך הבא חברי הקרוב חה"כ אלון שוסטר

אליהו (אלי) רביבו:  ראשית, אני מבקש את התנצלותכם, נקראתי לאיזה שהוא דיון דחוף שמפאת חשיבותו אני מנוע מלהרחיב עליו את השיח כרגע

אליהו (אלי) רביבו:  אז אני מתכבד לפתוח את ישיבת הוועדה לעובדים זרים בנושא מכסות ועלויות של עובדים זרים בחקלאות

אליהו (אלי) רביבו:  הדיון המקורי, כפי שאתם בוודאי יודעים כולכם, תוכנן להיות ביום החקלאות בכנסת בהשתתפות שר החקלאות

אליהו (אלי) רביבו:  כל שאר הוועדות ביטלו את הדיונים שלהם בנושא, לא אני

אליהו (אלי) רביבו:  לא אני

אליהו (אלי) רביבו:  היה לי חשוב לקיים את הדיון בהקדם האפשרי

אליהו (אלי) רביבו:  כשאני אומר לכם חקלאים יקרים, שאני אתכם ופה בשבילכם אני מתכוון לזה

אליהו (אלי) רביבו:  ומתכוון לממש את ההתחייבויות שלי, ככל העולה בידיי הלא ארוכות

אליהו (אלי) רביבו:       אני רוצה בהזדמנות הזאת להודות לכם על סיור מעמיק ומלמד ומשמעותי

אליהו (אלי) רביבו:  אתם מפריחים את השממה, הלכה למעשה

אליהו (אלי) רביבו:  ותפקידנו לסייע לכם לעשות את המקסימום

אליהו (אלי) רביבו:  אני אשמח גם כן לצאת לשטח בסיור בקו הערבה הדרומי

אליהו (אלי) רביבו:  וכמובן הכול תוך כדי שמירה על האזרח בקצה

קריאה: תבוא בשמחה

אליהו (אלי) רביבו: אז אני מזמין את עצמי ונענה להזמנתכם

קריאה: מחר

אליהו (אלי) רביבו: אני לא מאמין שמישהו פה בכנסת ישחרר אותי מחר, אבל אם תצליח, בכיף

אליהו (אלי) רביבו:  אולי על הדרך אני אבקר את אשתי וילדיי שנופשים באילת בלעדיי

אליהו (אלי) רביבו:  בשל המחויבויות הידועות

אליהו (אלי) רביבו:       אז ככה, אז אני מתחיל בבשורה אחת, אבל היא חשובה וגדולה

אליהו (אלי) רביבו:  בשורה שאני מייחל לה המון זמן ואתם מייחלים לה המון שנים

אליהו (אלי) רביבו:  אני גאה לבשר לכם כי לאחר מאמץ רב, שארך ארבעה חודשים, לא פחות, מאז הישיבה הראשונה בנושא במהלך חודש מרץ הצלחתי לקדם את החלטת הוועדה לאפשר לעובדים ירדנים לעבוד בחקלאות באזור הערבה

אליהו (אלי) רביבו:  על חשבון מכסת הפלסטינאים הלא ממומשת

אליהו (אלי) רביבו:  התחייבתי לעשות ככל שאוכל, לא הרפיתי ואני מודה לבורא עולם על שסייע בידי אכן לעמוד ביעד הכול כך חשוב ונצרך הזה

אליהו (אלי) רביבו:  הצעד החשוב הזה שהתחיל כאן בוועדה יחזק את החקלאות בכלל, את החקלאים באזור הערבה בפרט

אליהו (אלי) רביבו:  יחזק את הערבה שהיא פריפריה בהגדרתה ויסייע לקשרים החשובים בין ישראל לירדן ויאפשר גיוון נוסף במוצא המדינות מהם מגיעים העובדים הזרים בחקלאות

אליהו (אלי) רביבו:       אני רוצה להודות למשרד החקלאות שהוביל את התהליך, לרשות האוכלוסין

אליהו (אלי) רביבו:  וגם למשרד האוצר, שלמרות המורכבות נרתם למהלך, גייס את עצמו למהלך וידע להתנהג באופן מנהיגותי וגדול, להבדיל מהחשדות שהרבה פעמים אנחנו רואים שמשרדים ופקידים בכירים מקובעים לאיזה שהיא החלטה וקשה להם להשתחרר ממנה

אליהו (אלי) רביבו:  אני מאושר מההחלטה מחד ולצד זאת מהשיחה היזומה שלכם אליי שבה הודעתם שביצעתם חשבון נפש נוסף ובדיקות נוספות והגעתם לתובנה שהצעד הזה הוא צעד הוגן, שוויוני, מתבקש ומבורך

אליהו (אלי) רביבו:       אז מעבר להסכמות שהיו בעל פה חשוב לומר הכול לפרוטוקול

אליהו (אלי) רביבו:  מהם הצעדים שכן מתקיימים בממשלה, מהו לוח הזמנים להגעת העובדים הירדנים לערבה

אליהו (אלי) רביבו:  התייחסו לאחוז מימוש מכסת הפלסטינאים מאיו"ש ומעזה ולאחוז מכסת הירדנים המנוצלות כיום

אליהו (אלי) רביבו:  אני רוצה רק להבהיר, יש כ-4,000 עובדים פלסטינאים שמורשים להיכנס ולא מממשים את זכותם

אליהו (אלי) רביבו:  וכרגע אנחנו מדברים על מכסה של 500

אליהו (אלי) רביבו:  אז א' אני אשמח להתעדכן במידה והצורך יעלה אני אשמח לדעת, לסכם כאן עם כלל המשרדים הרלוונטיים, גם עם נציגי רשות האוכלוסין וגם עם נציגי האוצר, שלא נצטרך לעבור את כל המסע הזה מחדש

אליהו (אלי) רביבו:  אנחנו מושכים על פי צורך

אליהו (אלי) רביבו:  היה ויתברר שהמהלך הוא מבורך ומצליח והצורך הולך וגובר, שנרחיב ככל ועדיין המכסה תישאר פנויה מצד הפלסטינאים

אלון שוסטר: יושב הראש, אני מוסיף למשרדים שפעלו עד עכשיו את משרד החוץ, שכרגע המשימה מוטלת על כתפיו

אלון שוסטר:  משרד החוץ צריך לבצע את המהלך

אלון שוסטר:  או אם הם לא יכולים לפרט אותו אז זה לא עניין פשוט

אלון שוסטר:  צריך לעבוד שם

אליהו (אלי) רביבו: אוקיי

אליהו (אלי) רביבו:  בסדר גמור

אליהו (אלי) רביבו:  אז אנחנו נתחיל עם משרד החקלאות ברשותכם? מי נציגי משרד החקלאות שהגיעו היום? ד"ר אסף לוי

ד"ר אסף לוי: תודה אדוני יושב הראש

ד"ר אסף לוי:  צוהריים טובים לכולם

אליהו (אלי) רביבו: סמנכ"ל במשרד החקלאות

ד"ר אסף לוי: עדיין

אליהו (אלי) רביבו: סמנכ"ל בכיר

אליהו (אלי) רביבו:  סמנכ"ל הוא כבר בכיר

אליהו (אלי) רביבו:  אז בוא נבהיר, סמנכ"ל בכיר עם אופציה בבוא העת להיות מנכ"ל

ד"ר אסף לוי: בבוא העת, לא כרגע

ד"ר אסף לוי:  אני לא עושה הפיכה

אליהו (אלי) רביבו: בבוא העת

אליהו (אלי) רביבו:  אנחנו לא מכירים את המושג הזה

אליהו (אלי) רביבו:  אחרי זה תסביר לי מה זה הפיכה

ד"ר אסף לוי: צוהריים טובים אדוני

ד"ר אסף לוי:  אני מאוד שמח על הפתיח ועל הדברים שנאמרו גם בפתיח על חשיבות החקלאות וגם על קידום הבאת עובדים ירדנים באופן יומי לחקלאות בערבה הדרומית

ד"ר אסף לוי:  אני בטוח שזה ייתן מענה לצורך העכשווי בפער שיש בין המכסה של העובדים הזרים בכלל לבין הביקוש לעובדים זרים בחקלאות

ד"ר אסף לוי:       אני מבקש להזכיר לוועדה, ואמרנו את זה פעם קודמת, שאנחנו במשרד עושים סקר נרחב של פעם בין שלוש לארבע שנים, על כל דרישות החקלאות

ד"ר אסף לוי:  כל חקלאי נדרש למלא ולהסביר איזה חקלאות יש לו ומה גודל השטחים

ד"ר אסף לוי:  ויש לנו מפתח מאוד מסודר שאומר מה תשומת העבודה הסחירה לכל גידול ואנחנו מגדילים

ד"ר אסף לוי:  והביקוש הנורמטיבי בהתאם לתחשיב הזה עומד על מעל ל-51,000 עובדים

ד"ר אסף לוי:  כאשר המכסה בפועל עומדת על 31

ד"ר אסף לוי:  ואני מבקש להזכיר ששר החקלאות ופיתוח הכפר פועל מול משרד האוצר ומול הממשלה לפעול להגדלת המכסה הכללית ולפתוח מדינות נוספות

אליהו (אלי) רביבו: הוא שוחח איתי בעניין

ד"ר אסף לוי: אני יודע אדוני

ד"ר אסף לוי:  ואנחנו מודים שוב על כל העזרה ועל כל הרוח הגבית בשביל לעזור לחקלאות

ד"ר אסף לוי:  בחדר הזה ובבית הזה אני לא צריך להסביר למה החקלאות היא ערך ולמה צריך לשמר אותה

ד"ר אסף לוי:  מבחינת כל הגורמים, גם של ביטחון מזון, גם תפיסת שטחים

ד"ר אסף לוי:  מרבית החקלאות נמצאת בפריפריה

ד"ר אסף לוי:  לא בין חדרה לגדרה

ד"ר אסף לוי:  מעבר ועל גבולות המדינה

ד"ר אסף לוי:  למשל אנחנו מדברים על הערבה הדרומית והערבה התיכונה, תופסים גבול של מדינת ישראל של מעל ל-130 ק"מ בשבעה יישובים

ד"ר אסף לוי:  אם החקלאות לא תהיה שם אז נצטרך הרבה כוחות מילואים וצבא כדי לשמור על גבולות המדינה, גם אם יש לנו הסכמי שלום

ד"ר אסף לוי:       לכן הפתרון של הירדנים ייתן מענה עכשווי ומהיר

ד"ר אסף לוי:  ובאמת אני מודה לכולם, גם במשרד האוצר וגם במשרד החוץ

ד"ר אסף לוי:  וכמובן בראש ובראשונה לרשות האוכלוסין שהם שותפים אמיתיים שלנו במשרד לכל בעיה ולכל צורך

ד"ר אסף לוי:  אנחנו מאוד מקווים שנקדם את זה בהקדם

ד"ר אסף לוי:  אני מאמין שאנחנו צריכים לקדם את החלטת הממשלה ולהוציא את זה לפועל

ד"ר אסף לוי:  ואני אשמח לענות על כל שאלה נוספת

אליהו (אלי) רביבו: אוקיי

אליהו (אלי) רביבו:  אז אני עדיין לא מנתק את תחילת השאלה הראשונה שהיא המהות

אליהו (אלי) רביבו:  אנחנו מצד אחד רוצים לקבל לוחות זמנים לצאת לדרך, כשאנחנו יודעים שהם כבר נקלטו

אליהו (אלי) רביבו:  כדי שמאז אנחנו נבצע איזה שהוא מעקב ותחזרו אליי, אני אשמח גם לצאת לשטח בפועל ולראות באמת אם אכן הציפייה שלנו לתרומה להורדת העומס מתממשים

אליהו (אלי) רביבו:  ובהתאם לזה, לאפיין שוב פעם ולזקק את הכמות הנדרשת כדי שנוכל להמשיך איתה כרגע

אליהו (אלי) רביבו:  אז אני מבקש שתשיבו לי מהם לוחות הזמנים הלכה למעשה שאנחנו קובעים

ד"ר אסף לוי: אז אני אפתח ואז אני אבקש מחבריי עזרה

ד"ר אסף לוי:  אני מניח שהשלב הראשון שלנו זה קידום החלטת ממשלה שמאפשרת ומנחה בעצם לעשות את הפעולות הנדרשות

ד"ר אסף לוי:  אני יודע שמשרד החוץ, ואני חלק מהקבוצה שמקדמת את זה

ד"ר אסף לוי:  הייתה לנו ישיבה, אני לא אגיד ראשונה, כי התכתבנו במייל, אבל הייתה ישיבה פרונטלית ביום חמישי האחרון, שמרבית משרדי הממשלה הבינו את הצורך והביעו מחויבות לקדם את ההחלטה

ד"ר אסף לוי:  אני אשמח שחברתי ממשרד החוץ קצת תעזור לנו בלוחות הזמנים כדי שנוכל להבין

ד"ר אסף לוי:  כי בסוף הם מקדמים את המחליטים

ד"ר אסף לוי:  אנחנו נעזור ככל שנדרש

אליהו (אלי) רביבו: בבקשה

רחל אוברמן: תודה רבה

רחל אוברמן:  עו"ד רחל אוברמן ממשרד החוץ

רחל אוברמן:  אין לי הרבה מה להוסיף כאן

רחל אוברמן:  זה איזה שהיא עבודה שבתהליך הצעת המחליטים

אליהו (אלי) רביבו: תוך כדי העבודה הבין משרדית של אותה ועדה שהוקמה?     

רחל אוברמן: זה אכן עבודה בין משרדית

רחל אוברמן:  לא ועדה שהוקמה, זה נמצא באיזה שהוא תהליך של עבודה בין משרדית

אליהו (אלי) רביבו: הוקם צוות בין משרדי, זה נוגע בזה?     

רחל אוברמן: צוות

רחל אוברמן:  זה לא צוות שהוקם, זה כל המשרדים הרלוונטיים, כל הגורמים והמשרדים הרלוונטיים שעוסקים בנושא

רחל אוברמן:  ולגבי לו"ז אני אוכל להעביר לכם אחרי הדיון בתיאום עם הגורמים הרלוונטיים במשרד שלי

אליהו (אלי) רביבו: כמה זמן את זקוקה?     

רחל אוברמן: אני אפנה מיד כשאני אחזור למשרד ואני אבקש שנעביר לכם

אליהו (אלי) רביבו: לא, אני שואל, זה עניין של יום, שבוע?      

רחל אוברמן: אני אתייעץ ואני אחזור אליכם

אליהו (אלי) רביבו: אם זה יוכל להתקיים תוך כדי התייעצות טלפונית בצד תוך כדי הדיון אני מאוד מאוד אשמח

אליהו (אלי) רביבו:  כי אני רוצה לצאת מכאן עם מועדים

אליהו (אלי) רביבו:  אני רוצה לדעת תוך כמה זמן אם אני מניע את הרכב ומגיע לאיזה שהוא משק ואני פוגש שם עובד ירדני

רחל אוברמן: אוקיי

רחל אוברמן:  בסדר, מובן

אליהו (אלי) רביבו: יש מכשול אחד שמשרדי הממשלה אמורים לראות עין בעין ולהתכנס לכדי החלטה

אליהו (אלי) רביבו:  ויש אירוע אחר לגמרי שעד שהיא יוצאת לפועל

אליהו (אלי) רביבו:  ואני לא מתכוון לדשדש את זה ולהסתפק בהסכמה

אליהו (אלי) רביבו:  אוקיי?      אז ככה, בתשובת משרד האוצר לוועדה נכתב כי, בנושא אחר, הוקם צוות בין משרדי בהובלת משרד העבודה לבחינת סכומי הניכויים המותרים משכרו של העובד הזר, לרבות עלות מגורים

אליהו (אלי) רביבו:  סכום שניתן להוריד משכרו של העובד הזר שאינו מותאם למחירי הדיור הקיימים היום במדינה

אליהו (אלי) רביבו:  אפרופו, אני פותח רגע את נושא המגורים

אליהו (אלי) רביבו:  יש נושא נוסף שאני נדרש אליו, זה לעניין הסדרת המגורים בשטח שלא מיועד למגורים

אליהו (אלי) רביבו:  אנחנו חייבים לתת על זה את הדעת, חייבים לתת פתרון

אליהו (אלי) רביבו:  אי אפשר להתעלם מכך

אליהו (אלי) רביבו:  אז קודם כל השאלה הראשונה

אליהו (אלי) רביבו:  וכמובן שבתוך זה אני מברך בראשית הדברים על הקמת הצוות לנושא החשוב הזה

אליהו (אלי) רביבו:  מי עונה לי?     

אביבית אסרף: אני

אביבית אסרף:  אביבית אסרף, משרד העבודה

אביבית אסרף:  אז כמו שכבודו אמר, באמת ישנו צוות שאמור לבחון את תקנות המגורים, הניכויים המותרים למגורים

אביבית אסרף:  כרגע הנושא הזה נמצא בבחינה משרדית שלנו, גם כן לכמה, להבין את היחסים בשוק עצמו, את הצרכים בשוק עצמו

אביבית אסרף:  במקביל, הצוות יתכנס ויבחן את התקנות, אבל לא רק לעניין החקלאות

אליהו (אלי) רביבו: ענית לי כבר על השאלה הבאה שלי

אביבית אסרף: לכלל הענפים שבהם מועסקים עובדים זרים

אביבית אסרף:  במטרה לבנות מתודולוגיה שנוכל להחיל אותה על יתר הענפים שלפיה נדע את הצרכים

אליהו (אלי) רביבו: נפלא

אליהו (אלי) רביבו:  אז כבר חסכת לי שתי שאלות

אליהו (אלי) רביבו:  אבל הקרובה הייתה על זה

אליהו (אלי) רביבו:  ואני אשמח לדעת ראשית אם נקבעו לוחות זמנים

אליהו (אלי) רביבו:  אם כן, אני מבקש לדווח אותם לוועדה

אביבית אסרף: אוקיי

אביבית אסרף:  אנחנו נוכל להעביר בהמשך לוחות זמנים מדויקים

אביבית אסרף:  כי זה כרגע נמצא בסקירה וזה צריך גם לצאת להיוועצות ציבור

אליהו (אלי) רביבו: טוב, גם את השלבים אני מבקש למדד בזמנים

אליהו (אלי) רביבו:  בסדר? ומעבר לכך, אני אשמח לדעת האם לדעתכם גם לתת התייחסות ולמצוא פתרון לעניין המגורים של העובדים הזרים בחקלאות שאינם במקומות מיועדים במקור למגורים

אליהו (אלי) רביבו:  כמו שאתם יודעים, חלק גדול מהעובדים הזרים לנים במבנים שנבנו בעבורם, מאובזרים ונעימים וממוזגים לחלוטין

אליהו (אלי) רביבו:  אני ביקרתי בכאלה

אליהו (אלי) רביבו:  אך הם נבנו בשטח החממות

אליהו (אלי) רביבו:  זה טבעי, כך משהו שלא ממציאים את הגלגל

אליהו (אלי) רביבו:  והרשויות הרלוונטיות מכבידות ולא פורצות את הגבול בהתרת חסמים במתן אישור חריג

אליהו (אלי) רביבו:  השאלה אם אתם מתכוונים לגעת בנושא הזה? כי הוא נושא מהותי מאוד

אברהם מיכאלי: זה עניין של המנהל אדוני

אברהם מיכאלי:  מנהל מקרקעי ישראל

אליהו (אלי) רביבו: ברור לי

אליהו (אלי) רביבו:  אין ספק שזה לא חונה אצלם, אבל הואיל והוועדה הזאת הוקמה לתת מענה וסעד לנושאים שהם סביב המגורים, הדיור, זה חלק בלתי נפרד

אליהו (אלי) רביבו:  וזה מוקש עצום

אליהו (אלי) רביבו:  וצריך לדעת האם הועדה הבין משרדית הזאת פונה למנהל התכנון ולרשויות התכנון האזוריות והמחוזיות ומסדירים איתם את הנושא

אליהו (אלי) רביבו:  אני חושב שיש לזה משקל לא מבוטל

אליהו (אלי) רביבו:  לא מבוטל

אלון שוסטר: תודה יושב הראש

אלון שוסטר:  אני ברשותך, עם כל הכובעים שלי, אני רוצה להסיר אותך, כך מקובל בעולם הגדול

אלון שוסטר:  ביהדות פחות

אלון שוסטר:  לא חייבים להוריד את הכובע כדי לכבד, לא תמיד

אלון שוסטר:  בכל מקרה, ישר כוח

אלון שוסטר:  בכלל על הוועדה הזאת

אלון שוסטר:  זה לא טריוויאלי שלוקחים נושא שהוא לכאורה אחד מיני רבים ואתה מצליח למצוא בוועדה הזאת את היכולת לחצוב עשייה שיש בה משמעות חברתית וכלכלית ממדרגה ראשונה

אלון שוסטר:       באשר לחקלאות, אני רוצה קודם כל להודות לכל מי שהיה לו יד ורגל בדברים החשובים שאמרת על החיבור עם הירדנים

אלון שוסטר:  יש כאן הישג ראוי מאוד גם לשכנות הטובה עם הממלכה הסמוכה, השכנה, וגם לכלכלה בדרום הארץ

אלון שוסטר:  בעיקר ענף התמרים

אלון שוסטר:  הסוגייה הכללית שאנחנו מדברים עליה, שבאמת רצינו לעסוק בה ביום החקלאות שנבצר מאתנו ועוד נקיים אותו בהמשך בכנס הבא, הוא סוגייה קריטית

אלון שוסטר:  משום שיש מספר לא עצום של נושאים שמכבידים על החקלאות הישראלית ועל החקלאי הישראלי

אלון שוסטר:  אז יש לנו לצד העובדים הזרים יש את העלויות העצומות

אלון שוסטר:  המים לדוגמה

אלון שוסטר:  ויש לנו כמובן צורך לסיים כבר סוף סוף את הסאגה הבלתי נגמרת של המציאות הבלתי אפשרית שבה על פיה שר האוצר מודיע שיש, הוא השקיע מיליארדי שקלים בחקלאות הישראלית בעוד שמה שהוא השקיע הוא וקודמו זה בהסרת המכסים על הייבוא לארץ

אלון שוסטר:  ומה שהיה צריך להשלים את זה ולאזן את התמונה לא מתבצע

אלון שוסטר:  פשוט לא מתבצע

אלון שוסטר:  ואני, אני מבקש לתבוע, ואני אשמח אם גם הוועדה הזאת תהיה כן שיגור לדרישה הזו, לסיים את הפרשה בין משרד החקלאות, החקלאים ומשרד האוצר

אלון שוסטר:  יש כסף וצריך פשוט להגיע להבנות

אלון שוסטר:       באשר לעובדים הזרים, יש עוד סאגה שלמה של צורך לאפשר לחקלאים שמוכנים לשלם, נכון שרוצים לשלם פחות ממה שמשלמים כרגע, זה הגיוני, זה ברור

אלון שוסטר:  צריך לעבור נושא אחר נושא

אלון שוסטר:  אבל זה בעיקר מופיע בהסכמות שהתקבלו לפני שנה

אלון שוסטר:  ואני מבקש מהאוצר, דרך נציגו שנמצא פה, להעביר את הבקשה על סף התחינה, בשם משפחות של מושבניקים, תאגידים חקלאיים, שקורסים תחת הנטל שהמדינה לוקחת לעצמה רק משום שהיא יכולה

אלון שוסטר:       אז אנחנו יודעים מה צריך לעשות, להוריד את העלויות

אלון שוסטר:  לאפשר למי שמוכן לשלם את העלויות האלו לשכור את שירותיהם הטובים של עובדים שבאים כדי לעבוד איתנו

אלון שוסטר:  ואני מקווה שנצליח בשבועות הקרובים וגם פה להתקדם

אלון שוסטר:  תודה רבה

אליהו (אלי) רביבו: אין בעד מה חברי הטוב

אליהו (אלי) רביבו:  אני קודם כל מודה לך על הצפת הנושא שוב פעם

אליהו (אלי) רביבו:  למרות שאתה יודע, באנו ביום חגיגי, ואתה נוגע בנושא שעוד אין עליו הסכמות

אליהו (אלי) רביבו:  צריך לגעת בכל

אליהו (אלי) רביבו:  מיד נציג משרד האוצר יתייחס

אליהו (אלי) רביבו:  אני מודה לך קודם כל על דבריך החמים

אליהו (אלי) רביבו:  רק, אתה מגיע לפה בין שלל נושאי דיוני הוועדה

אליהו (אלי) רביבו:  ואני תמיד אומר שכל נושא שאני דן בו, בכל אחד מהענפים שמסתייעים בעובדים זרים, זה הנושא שלכאורה הוא היחיד שמעניין אותי וכל כולי רתום אליו

אליהו (אלי) רביבו:  כשאני עוסק בעובדים זרים לסיעוד, אז זה עולמי

אליהו (אלי) רביבו:  זה באמת גולת הכותרת של העיסוק שלי בוועדה

אליהו (אלי) רביבו:  וכשאני עוסק בכפל סמכויות מול ביטוח לאומי וחברות הסיעוד ובהעסקה פרטית ישירה אז זה הנושא המרכזי

אליהו (אלי) רביבו:       כרגע זה הנושא המרכזי

אליהו (אלי) רביבו:  כולם היו בניי

אליהו (אלי) רביבו:  אני לא מתכוון לשחרר אף אחד מהמושכות

אליהו (אלי) רביבו:  אנחנו נעבור לנציג משרד האוצר

אליהו (אלי) רביבו:  לאחר מכן יש לנו פה נציגים של רשות המיסים? רשות המיסים? טוב, אז יהיה עוד אתגר אליך

אליהו (אלי) רביבו:  אני מבקש לציין הערה לרשות המיסים על זה שאישרו את השתתפותם ולא הגיעו

אליהו (אלי) רביבו:  בבקשה

רום בר-אב: ביחס לשאלתו של חבר הכנסת שוסטר, כפי שהוזכר גם על ידי נציג משרד החקלאות

רום בר-אב:  יש עכשיו שיח כולל בין משרדי החקלאות והאוצר, השרים מעורבים בנושא הזה באופן אישי

רום בר-אב:  וכולם מאוד מאוד נחושים ורוצים לסיים עם האירוע הזה בהקדם

אלון שוסטר: על זה נאמר אצלנו השיח בוער ואינו אוכל

אלון שוסטר:  לא הגענו עדיין

רום בר-אב: הוא בוער לכולם

רום בר-אב:  ובהחלט גם לשרים אני חושב

אלון שוסטר: בהצלחה

קריאה: בינתיים אין תוצאות והמכס יורד, זה מה שקורה בינתיים

קריאה:  נכון אלון? חה"כ שוסטר

אלון שוסטר: כן, זה בדיוק מה שאמרתי

אליהו (אלי) רביבו: חה"כ שוסטר ביטא את זה באופן שלא ניתן לתרגם את זה אחרת

קריאה: נכון

קריאה:  צריך לעצור את הדבר הזה

אליהו (אלי) רביבו: אין יותר ברור מאיך שהוא ביטא את זה

אליהו (אלי) רביבו:  לפני שאני עובר לשאלה הבאה אליך, אני רוצה רגע רק לוודא

אליהו (אלי) רביבו:  על פי מיטב הבנתי בכל נושא הבאת העובדים הירדנים אתם סיימתם את חלקיכם במתן האישור

אליהו (אלי) רביבו:  או שמא יש לכם עוד נושא שאתם אמורים לחוות עליו את הדעת באותו שיח?     

רום בר-אב: כפי שהסביר גם אסף אני חושב, השלב הבא הוא בעצם גיבוש החלטת ממשלה

רום בר-אב:  שבה כמובן אנחנו ניקח חלק עם כל משרדי הממשלה הרלוונטיים לנושא

אליהו (אלי) רביבו: אבל אתם את דבריכם כבר אמרתם

רום בר-אב: לסוגיה הזאת כן

רום בר-אב:  אנחנו צריכים לדבר בדיוק על - - -     

אליהו (אלי) רביבו: אם זה לא, תסבירו לי כרגע

רום בר-אב: אני חושב שיש כל מיני פרטים שצריך לסקור לגבי מועד ולגבי הכמות וכן הלאה, אבל הסכמה עקרונית יש

אליהו (אלי) רביבו: קודם כל, גם הכמות נידונה והובהרה

אליהו (אלי) רביבו:  מועד לא תלוי בכם

אליהו (אלי) רביבו:  זה הליכים בירוקרטיים שאמורים לגבש צוות הבין משרדי שאמור לקדם את זה

אליהו (אלי) רביבו:  ואני רוצה לדעת אם לכם יש עוד say

רום בר-אב: אתה מדבר על סוגיית הליקויים?     

אליהו (אלי) רביבו: לא, לא, לא

אליהו (אלי) רביבו:  הבאת העובדים הירדניים

רום בר-אב: אני חושב שהכמות המדויקת אנחנו צריכים לשוחח עליה המשרדים

אליהו (אלי) רביבו: כמובן שאני לא אתנגד אם אתם תגיעו להבנה שצריך להגדיל את המכסה

רום בר-אב: אנחנו נבחן את זה

אורי אור: חה"כ רביבו, סליחה שאני מתפרץ

אורי אור:  אבל לא צריך לקשור את זה בדברים האחרים

אורי אור:  קוראים לי אורי דורמן

אורי אור:  ואני מזכ"ל התאחדות חקלאי ישראל החדש

אליהו (אלי) רביבו: קודם כל, בשעה טובה, ברוך הבא

אליהו (אלי) רביבו:  אני מקווה לראות אותך באופן נמרץ כמו שראינו את חברינו אבו וילן

אליהו (אלי) רביבו:  ואני בטוח שאתה נכנסת לנעליים גדולות ומקווה וסמוך ובטוח שאם בחרו בך כך, אז הן ראויות לך ואתה להן

אלון שוסטר: אתה נותן לי דקה? אני רוצה קודם כל לברך אותך מאוד

אלון שוסטר:  אתגר עצום

אלון שוסטר:  מצד אחד לייצג את הסקטור הזה, שסובייקטיבית מרגיש חבול ואני חושב שגם אובייקטיבית המציאות היא מאוד מאתגרת

אלון שוסטר:  והדרך היא תהיה דרך משולבת של לנצל לא רק את הלב הטוב של השדולה החקלאית שמורכבת משלל סיעות הבית, אלא גם את הוועדות השונות

אלון שוסטר:  ואני חושב שאליהו רביבו, חבר הכנסת, הוא דוגמה טובה איך אפשר מכיוון שהוא לא בא משם במהות

אלון שוסטר:  הוא לא גדל לתוך זה

אלון שוסטר:  המשימה שלנו היא לדבר אל הלב החם והמבין, משום שבלי חקלאות חזקה ותוססת, לא רק שאין לנו לבסס ביטחון מזון

אליהו (אלי) רביבו: זה אינטרס לאומי, מה זאת אומרת? זה לא פחות מזה

אלון שוסטר: זה אינטרס לאומי ממדרגה ראשונה ואני כל כך שמח על כך שיש הבנה ברורה עם מכשולים גדולים כפי שציינתי קודם

אלון שוסטר:  נעבוד ביחד בהכרה שבלי לעבוד ביחד נישאר כל אחד במקומו

אלון שוסטר:  אורי מגיע, יושב הראש, מגיע מקצווי הארץ הצפוניים

אלון שוסטר:  אז לאורך הבקע

אלון שוסטר:  אתה בא מגליל עליון, אבל מאיפה?     

אורי אור: קדמת צבי

אליהו (אלי) רביבו: גם לשם אפשר להגיע?     

אורי אור: ברור, תמיד

אורי אור:  מחר בבוקר, כמו שאמר

אליהו (אלי) רביבו: אל תזמינו בן אדם לאכול ארוחת צוהריים ביום כיפור כשהוא צם

אליהו (אלי) רביבו:  תזמין אותי כשאני יכול לצאת מפה

אורי אור: אנחנו נעשה את זה

אלון שוסטר: בהצלחה

אורי אור: זה חלק משמעותי

אורי אור:  טוב, תודה רבה

אליהו (אלי) רביבו: בחפץ לב

אליהו (אלי) רביבו:  אז אני חוזר לרשות האוכלוסין

אליהו (אלי) רביבו:  שמת לב עו"ד משש שלאחרונה את פחות נדרשת לתת תשובות?     

ענבל משש: מצוין

ענבל משש:  אני כבר יכולה לשלוח מישהו אחר במקומי

אליהו (אלי) רביבו: לא, יש גבול

אליהו (אלי) רביבו:  עכשיו אני אומר להם להוציא מהמגירה את השאלות שהעלו אבק

אליהו (אלי) רביבו:  טוב, אז במכתב של שר החקלאות, גברתי, המכתב שלו לוועדה אשר בדיון המקורי היה אמור להיות כאן ולהציג את המכתב

אליהו (אלי) רביבו:  המלצת משרד החקלאות בטווח המיידי, מאחר וניתן להכניס את ענף החקלאות להסכמים אשר נמצאים בישורת האחרונה הודו ונפאל

אליהו (אלי) רביבו:  עוד נכתב כי עיכוב במשא ומתן מול וייטנאם מתעכב מצידם

אליהו (אלי) רביבו:  יש משהו שאת יודעת להוסיף, לעדכן?     

ענבל משש: אני אפנה לרחל, בבקשה

ענבל משש:  את רוצה?     

רחל אוברמן: כן, לא

רחל אוברמן:  המשא ומתן עם וייטנאם לא מתעכב בגללם

רחל אוברמן:  הצדדים הולכים להיפגש בסבב משא ומתן

רחל אוברמן:  אני חושבת שדיברנו, אין עוד איזה שהוא תאריך מדויק

רחל אוברמן:  אבל אני מעריכה שאחרי החגים

אליהו (אלי) רביבו: יש מועד של כינוס הוועדה להסכמים בילטרליים כדי לדון בפניית שר החקלאות?     

ענבל משש: קודם כל, כבר יש החלטה בוועדה הקודמת

ענבל משש:  אנחנו מכנסים את הוועדה על פי צורך

ענבל משש:  זו ועדה פנימית בראשות מנכ"ל רשות האוכלוסין וההגירה איל סיסו

ענבל משש:  יחד עם משרדי הממשלה

ענבל משש:  וזה לא משהו שצריך לקבוע הרבה זמן מראש

ענבל משש:  ואנחנו, יש החלטה כבר לצאת אל הדרך על נפאל ו-וייטנאם, גם על וייטנאם יש כבר החלטה

אליהו (אלי) רביבו: אני אגיד לכם משהו

אליהו (אלי) רביבו:  מעבר לאותה פנייה של השר פנה אליי שגריר וייטנאם, פנה אלינו ממש בנושא הזה

אליהו (אלי) רביבו:  וככל ויש שלבים שהם יכולים לקדם, לזרז, להשיב, להקל, דברו איתי, אני אחזור אליו

אליהו (אלי) רביבו:  בסדר? זה נושא שהוא מאוד מאוד חשוב

אליהו (אלי) רביבו:       טוב, אני אשמח בבקשה לדעת האם החלטת הממשלה לעובדים הירדנים היא רק לחקלאות או גם לענפים אחרים? כדי שזה לא יתעכב לנו סתם ככה

ענבל משש: הנוכחית או זו שרוצים לקדם? הקיימת, סליחה, או זו שרוצים לקדם?     

אליהו (אלי) רביבו: הקיימת היא זו שאנחנו רוצים להחיל

ענבל משש: אז לגבי ירדן, אז יש 2,300 עובדים, בהתאם להחלטת ממשלה

ענבל משש:  2,000 לענף התיירות, 300 לענף, מחולקים פחות או יותר לבניין ותעשייה, כולם עובדים באילת, כניסה יום יומית

אליהו (אלי) רביבו: מה עם תשתיות?     

ענבל משש: גם, זה בתוך הסל, בתוך ה-300

ענבל משש:  זה שתי מכסות נפרדות

ענבל משש:  ככלל, פרויקט אזורים מאוד מוצלח

ענבל משש:  אחד משיתופי הפעולה באמת המוצלחים, שנותנים מענה גם בשיתוף פעולה אזורי וגם מענה לצרכים בעיר אילת שיש לה צרכים ייחודיים בגלל הריחוק הגיאוגרפי שלה בין היתר

ענבל משש:  ואנחנו מאוד מאוד, לפחות אנחנו, גם בעד הפרויקט הזה וגם מאוד מעריכים את התרומה שלו

ענבל משש:  אז זה מה שיש כרגע

ענבל משש:  יש כוונה לגבי חקלאות והסכמה של האוצר, כפי שדובר פה

ענבל משש:  לגבי ענפים אחרים אז יש שיח בין משרדי שטרם הגיע לידי מיצוי

אליהו (אלי) רביבו: אז אני אשמח בבקשה לדעת, השאלה הזאת מופנית לאוצר, נציג האוצר

אליהו (אלי) רביבו:  אבל כל מי שיוכל להועיל לי אני אשמח שיתייחס

אליהו (אלי) רביבו:  במידה ואני אבקש לבדוק שימוש באותה מכסה שעומדת לפלסטינאים ולא ממומשת והיא מעבר למה שאנחנו מדברים על החקלאים, להשתמש בה להבאת ירדנים נוספים שלא לעניין החקלאות, לאילת

אליהו (אלי) רביבו:  מה תהיה עמדתכם?     

רום בר-אב: אנחנו צריכים לבדוק כל מקרה לגופו

רום בר-אב:  אין לי איזה תגובת מחברת

אליהו (אלי) רביבו: אוקיי

אליהו (אלי) רביבו:  כמה זמן אתה צריך בשביל לקבל, להגיע למסקנה אחרי הבדיקות שלך?     

רום בר-אב: תלוי מה השאלה המדויקת

אליהו (אלי) רביבו: אז הנה, השאלה היא כזאת: מתוך מאה אחוז, המכסות שעומדות לפלסטינאים, הם מנצלים לצורך העניין 40%

אליהו (אלי) רביבו:  אנחנו לוקחים מתוך מה שנותר כמות שמוגדרת, שעכשיו נידונה, 500, 600, 480, עוזב את זה רגע

אליהו (אלי) רביבו:  זה, אנחנו נתעדכן יותר מאוחר

אליהו (אלי) רביבו:  לחקלאים בערבה

אליהו (אלי) רביבו:  בסדר? לטובת הכנסת ירדנים לחקלאים בערבה

אליהו (אלי) רביבו:  במידה ונשאר, אנחנו יודעים שיישאר עוד פול שמצד אחד לא בתוך המכסה של החקלאים לערבה, ומצד שני לא ממומש מצד כניסת הפלסטינאים

אליהו (אלי) רביבו:  משמע הוא פנוי

אליהו (אלי) רביבו:  האם יש לכם התנגדות במידה ואני אבקש להשתמש באותו פול להכנסת עובדים ירדנים לשאר הענפים המאושרים באילת? שאלה לא מורכבת

רום בר-אב: אז צריך לבדוק כל ענף לגופו ולבחון מה קורה בו

אליהו (אלי) רביבו: אוקיי, אז הבקשה שלי אליך היא כזו, ברשותך

אליהו (אלי) רביבו:  תסתכל בראייה כללית, כתשובה עקרונית אם ישנה התנגדות

אליהו (אלי) רביבו:  אם לא, נאפיין איזה ענפים כן יכולים ואיזה אתם פחות זורמים איתנו

אליהו (אלי) רביבו:  כדי שנוכל לפנות לעוד מצפים לישועה באילת ובסביבותיה, בשאר הענפים

אליהו (אלי) רביבו:  בסדר?     

רום בר-אב: ברשותך, אני מעדיף שלא לתת תשובה כללית

רום בר-אב:  כי אני כן רוצה לבחון כל מקרה לגופו ולא לתת תשובה שהיא - - -     

אליהו (אלי) רביבו: אז תבחן כל מקרה, זה מה שאני אומר

רום בר-אב: גם את מצב התעסוקה באילת, את מצב דורשי עבודה - - -     

אליהו (אלי) רביבו: בסדר גמור

רום בר-אב: מאוד חשוב לנו לבדוק את הדברים האלה

אליהו (אלי) רביבו: מקבל את זה

אליהו (אלי) רביבו:  אבל כן תבחן באופן אקטיבי כל ענף

אליהו (אלי) רביבו:  תתייחס אליו

אליהו (אלי) רביבו:  מה שלא נזיז רגע הצידה, מה שכן נראה איך אנחנו באמת נותנים לזה ביטוי ונבוא עם בשורה

אליהו (אלי) רביבו:  כי המכסות האלה קיימות

אליהו (אלי) רביבו:  לכם זה פחות אמור לעניין אם בן אדם נכנס מפה או משם ואם הוא נתן מענה בנושא אחד או בנושא אחר

אליהו (אלי) רביבו:  ובלבד שבאמת יש צורך והצדקה

רום בר-אב: אז אני רק אשמח להעיר על זה הערה

רום בר-אב:  אילת, בגלל הריחוק הגיאוגרפי משאר אזור הארץ, היא כן שוק עבודה

אליהו (אלי) רביבו: בבקשה

רום בר-אב: אני אומר שאילת היא שוק עבודה שהוא קצת יותר מנותק מכל הארץ

רום בר-אב:  לכן זה כן אירוע שנכון לבחון אותו לגופו ולא בטוח שיש פה תחליפיות מלאה עם אזורים אחרים בארץ

רום בר-אב:  אבל כאמור צריך לבחון

אליהו (אלי) רביבו: אוקיי

אליהו (אלי) רביבו:  תודה רבה

אליהו (אלי) רביבו:  ואני חוזר ברשותך לעניין הדיור של העובדים הזרים בחקלאות

אליהו (אלי) רביבו:  עוד איזה שהוא נושא שעלה בסיור הוועדה שקיימתי

אליהו (אלי) רביבו:  אחת הסוגיות שהועלו הוא שרשויות המס לא מכירות בהוצאות של חקלאים על מגורי עובדיהם

אליהו (אלי) רביבו:  למשל המבנה, השיפוץ, הריהוט, התחזוקה

אליהו (אלי) רביבו:  זו הוצאה שהיא פר אקסלנס לצורך עבודה

אליהו (אלי) רביבו:  ואני רוצה לדעת מתוקף איזה חוק או מסקנה, נתונים, הגעתם לאותה מסקנה שרשות המיסים לא מכירה באותן הוצאות כהוצאת עבודה ישירה

רום בר-אב: אני לא איש רשות המיסים ולכן זה לא תחום העיסוק שלי או האחריות שלי ואני לא יודע לענות על השאלה הזאת

רום בר-אב:  אבל כמובן אני אשמח לסייע

יפתח בן דוד: מר רביבו, עסקנו בזה לא פעם ולא פעמיים

אליהו (אלי) רביבו: אני לא

יפתח בן דוד: לא, לא, החקלאים

יפתח בן דוד:  ויש שני דברים: אי אפשר לקזז את המע"מ, זה מוכח כהשקעה לא כהוצאה

יפתח בן דוד:  והיא מפוזרת לפי הפחת לאורך השנים

יפתח בן דוד:  המע"מ אינו מקוזז כי זה - - -     

אליהו (אלי) רביבו: השקעה, מכובדי, זה לעניין המבנה

אליהו (אלי) רביבו:  אני מדבר מעבר לכך

אליהו (אלי) רביבו:  יש שיפוץ, יש תחזוקה, קונים מכונת כביסה, ממזגים להם את החדר

יפתח בן דוד: מוכר

יפתח בן דוד:  אי אפשר לקזז את המע"מ היות וזה לרווחת העובד

יפתח בן דוד:  זו ההגדרה

אליהו (אלי) רביבו: כן, זה מוכר, אבל לא ניתן לקזז מזה מע"מ

יפתח בן דוד: מע"מ לא

אליהו (אלי) רביבו: זאת אומרת שזה לא מוכר כהוצאה

יפתח בן דוד: זו הוצאה מיוחדת

אליהו (אלי) רביבו: אז הנה, אז לכן אני מדייק את זה

אליהו (אלי) רביבו:  בין מוכר שרשות המיסים מתייחסת לזה בניכוי מסוים, לבין מוכר כהוצאה ישירה שאז מקזזים גם את המע"מ יש הבדל

אליהו (אלי) רביבו:  והרבה כסף נמצא שם

אברהם מיכאלי: אני, מה שאני יכול להגיד לך אדוני

אליהו (אלי) רביבו: אם אפשר בבקשה למיקרופון

אליהו (אלי) רביבו:  למרות שהיית אצלי אתמול, הפרוטוקול צריך לדעת שם ותפקיד

אליהו (אלי) רביבו:  איגוד מגדלי הפרחים, הסתדרות

אליהו (אלי) רביבו:  אני יודע, אבל הפרוטוקול צריך לדעת

אברהם מיכאלי: אוקיי

אברהם מיכאלי:  דניאל אברהם, איגוד מגדלי הפרחים והתאחדות החקלאים החדשה בלשכת המסחר

אברהם מיכאלי:  אני יכול להגיד לך אדוני שאנחנו כן מגישים את זה, כן אנחנו מזדכים במע"מ

אברהם מיכאלי:  אין שום בעיה בעניין הזה

אברהם מיכאלי:  נכון, לגבי מבנים זה השקעה

אברהם מיכאלי:  זה הולך להשקעה ואנחנו כן מקבלים את המע"מ

אליהו (אלי) רביבו: טוב

אליהו (אלי) רביבו:  אז הנתונים שאני קיבלתי הם שגויים

אליהו (אלי) רביבו:  מר צ'רי, בבקשה

שרון צ'רי: זה לא חוקי

שרון צ'רי:  כל הוצאה שהיא לטובת העובד

אליהו (אלי) רביבו: שנייה, מר צ'רי, שם, עיסוק

שרון צ'רי: שרון צ'רי, חקלאי מבאר מילכה

שרון צ'רי:  על גבול מצריים

שרון צ'רי:  כל הוצאה שהיא לטובת העובד: מכונת כביסה, כרית, מזגן, מגורים – כל מה שקשור לעובדים איננו מוכר במע"מ

שרון צ'רי:  הוא מוכר כהוצאה במס הכנסה ואתה לא מקבל עליו החזר במע"מ

שרון צ'רי:  זאת הבעיה

אברהם מיכאלי: אז הוא כן מוכר במס הכנסה

שרון צ'רי: הוא לא מוכר במע"מ

שרון צ'רי:  אין החזר מע"מ על זה

שרון צ'רי:  כשאתה קונה דשן, כשאתה קונה דשן אתה מקבל החזר מע"מ 17%

שרון צ'רי:  כשאתה קונה כרית לעובד אתה לא מקבל את ה-17%

יפתח בן דוד: אברהם, תן לרשות המיסים תשובות

יפתח בן דוד:  חבל על הזמן

אברהם מיכאלי: בפועל, אני מדבר איתך בפועל, מתקזז

אליהו (אלי) רביבו: אוקיי

שרון צ'רי: חוקי, הרואה חשבון שלי אומר שזה לא חוקי

אליהו (אלי) רביבו: שנייה

אליהו (אלי) רביבו:  חברים

אליהו (אלי) רביבו:  הלוואי וכל הוויכוחים יהיו כאלה

אליהו (אלי) רביבו:  עדיין, אנחנו מעבירים את זה לרשות המיסים להתייחסות

אליהו (אלי) רביבו:  ואת התשובה שלהם, אנחנו נבדוק איפה יש יותר דיוק

אליהו (אלי) רביבו:  לפני שאנחנו ניגש לדברי הסיכום, ואני מאחל לעצמי שכל דיון יהיה כזה פורה עם בשורות טובות, בעזרת השם

אליהו (אלי) רביבו:  אני מבקש לפנות לשתי דקות למר אילון בדיל, ארגון מגדלי התמרים בערבה

אילון בדיל: כן

אילון בדיל:  ערדום, המפעלים האזוריים

אילון בדיל:  אני מייצג את מגדלי התמרים בערבה

אילון בדיל:  את כל החקלאים, אבל גם את מגדלי התמרים

אילון בדיל:  אני מבקש, כבוד יושב הראש, לברך אותך

אילון בדיל:  מבחינתי זו ישיבה מאוד מאוד חגיגית

אילון בדיל:  אנחנו מגדלי תמרים מהוותיקים והמפורסמים בעולם

אילון בדיל:  מעל 9,000 טון תמרים יוצאים לייצוא

אילון בדיל:  אין מקום שלא מכירים את המותגים שלנו ונחשב לתוצרת הטובה ביותר

אילון בדיל:       במשך ארבעה חודשים ראית את הצורך, ראית את הבעיה

אילון בדיל:  הובלת אותנו בבטחה, גם אם לא תמיד היינו סבלניים

אילון בדיל:  ואני מודה לך על זה מאוד

אליהו (אלי) רביבו: תכונה שמובנת כאן בוועדה

אליהו (אלי) רביבו:  אתם לא אשמים

אילון בדיל: אנחנו מבינים שיש פה עוד עבודה בירוקרטית

אילון בדיל:  אני מבקש ממך שתלווה אותנו ביד הבטוחה הזאת שליווית אותנו, כדי שנגיע לתוצר המבוקש

אליהו (אלי) רביבו: מר אילון, תקשיב

אליהו (אלי) רביבו:  אני אומר את זה כאן בפני כולם, בשידור, לפרוטוקול

אליהו (אלי) רביבו:  אני לא מתכוון להרפות מהנושא

אליהו (אלי) רביבו:  ומבחינתי זה מפעל פיס שאני אמור לקבל את הטופס שלו, ואני לא מרפה עד שאני לא מקבל אותו

אליהו (אלי) רביבו:  זה שלי

אליהו (אלי) רביבו:  בסדר? ובלי נדר כשהם ייכנסו אני אעמוד איתך ונראה אותם יחד נכנסים

אליהו (אלי) רביבו:  טוב?     

אילון בדיל: תודה רבה

אליהו (אלי) רביבו: אוקיי

אליהו (אלי) רביבו:  אז ברשותכם, אני מתכנס לדברי סיכום

עדי רז: אם אפשר דבר קטן, אני מגדל עגבניות

אליהו (אלי) רביבו: בבקשה

אליהו (אלי) רביבו:  שם, שם משפחה?     

עדי רז: שלום

עדי רז:  שמי עדי רז, מגדל עגבניות בגבול מצרים

עדי רז:  שרי, מגדל עגבניות ומלפפונים

עדי רז:  מוצר בסיסי בכל בית בישראל

עדי רז:  אני, כמה דברים

עדי רז:  קודם כל, תודה על זה שאתה לקחת את זה על עצמך ואתה פותח יריעה רחבה

עדי רז:  גם את המנהל וגם את הגז ועוד הרבה דברים, ולא רק את העובד הזר

עדי רז:       אני חייב להגיד שהאוצר הלך במהלך לפני ארבע שנים של כמה פעימות של הורדת מכסים

עדי רז:  הוריד את המכסים של העגבנייה ב-50 אגורות, נתן לחקלאי הטורקי מענק של 50 אגורות

עדי רז:  זה לא מגיע לעקרת בית, זה מגיע לחקלאי הטורקי

עדי רז:  בינתיים החקלאי הישראלי לא קיבל כלום

עדי רז:  לא קיבל כלום בתמורה

עדי רז:  50 אגורות נתנו לחקלאי טורקי, המדינה מסבסדת היום 50 אגורות והחקלאי הישראלי לא מקבל כלום

עדי רז:  מה קורה פה? אני לא מבין

עדי רז:  כאילו, הרגולציה היא כל כך קלה

עדי רז:  מהחקלאי הטורקי, - - - כל כך קשה, תנו לי עובדים כמה שצריך אני אדע לייצר עגבנייה בפחות כסף

עדי רז:  הדברים מאוד פשוטים

עדי רז:  אני מבקש להתייחס לזה, לדעת מה קורה

עדי רז:  השום כבר נגמר בארץ

עדי רז:  אין שום

עדי רז:  והמחיר לא ירד, המחיר רק עלה

עדי רז:  אז מה קורה פה? מי נותן את הדין על זה?      

אליהו (אלי) רביבו: אני אבקש מהגורמים הרלוונטיים לתת התייחסות

אליהו (אלי) רביבו:  גם אם לא כרגע, לשלוח לנו, וזה יפורסם כבר באתר

אליהו (אלי) רביבו:  אני מודה שבתחילת דבריך רציתי לומר לך 'זה לא שייך לדיון'

אליהו (אלי) רביבו:  אבל אז אתה הגעת לנקודה שבה זה פר אקסלנס הדיון

אליהו (אלי) רביבו:  ואין ספק שהתרת חסמים והקצאת משאבים אנושיים הם כלי חשוב מאוד מאוד בהנעת תהליך הצמיחה והצדקת קיומו

אליהו (אלי) רביבו:  בבקשה, אבל לסיום, כי אסור לי עוד לקיים את הדיון

ישראל טוטי בלוך: ישראל בלוך, מהתאחדות יצרני החלב

ישראל טוטי בלוך:  אני באתי הנה בגלל מה שהציג אסף לוי, ד"ר אסף לוי, על הפער בין הצורך לבין המכסה שיש בעובדים זרים

ישראל טוטי בלוך:  ברפת למשל, התקנה היא שרפת מקבלת עובד אחד

ישראל טוטי בלוך:  רפת של 10 מיליון ליטר ורפת של 500,000 ליטר

ישראל טוטי בלוך:  מקבלת תאילנדי אחד או עובד זר אחד

אליהו (אלי) רביבו: אבסורד, לחלוטין אבסורדי

ישראל טוטי בלוך: מה זאת אומרת?     

אליהו (אלי) רביבו: זה אבסורדי, אתה צודק

ישראל טוטי בלוך: אה, כן, ברור

אליהו (אלי) רביבו: ברשותך, כדי שנהיה מעשיים

ישראל טוטי בלוך: לא, אבל אני קיוויתי שאנחנו באנו הנה לטפל

ישראל טוטי בלוך:  מצאנו פתרון ב-500 האלה, ואני מברך על הדבר הזה

אליהו (אלי) רביבו: לא נסתפק בהם ככל ונצטרך

ישראל טוטי בלוך: חסר 20 עובדים זרים בחקלאות

אליהו (אלי) רביבו: אוקיי, אז תקשיב

ישראל טוטי בלוך: וזה לא תענוג גדול לשלם משכורת לעובד זר

אליהו (אלי) רביבו: אז אני מבקש רגע להציע הצעה, כדי שאנחנו נביא הישגים גם בזה, בעזרת השם

אליהו (אלי) רביבו:  אני מזמין אותך ופונה אליך להעלות את טענותיך, שנשמעות מאוד צודקות, לוועדה

אליהו (אלי) רביבו:  כדי שנוכל לטפל בזה

אליהו (אלי) רביבו:  אני לא מסתפק במילים

אליהו (אלי) רביבו:  אני רוצה לפנות ולקבל תשובה מוסמכת, כתובה, שמחייבת את המשיבים גם כן

אליהו (אלי) רביבו:  אוקיי?      טוב, אז ככה

אליהו (אלי) רביבו:  משפט, מה שנקרא, פתיחה וסיום

אורן לזימי: תודה רבה

אורן לזימי:  אז אורן לזימי, מציג לוועדה את עמדת מגדלי החזירים בישראל, ארגון מגדלי החזירים

אורן לזימי:  אני באמת אשתדל לקצר

אליהו (אלי) רביבו: זה לא יכול להיות יותר מדקה, אני מצטער

אורן לזימי: בסדר גמור

אורן לזימי:  אני רוצה להדגיש את העובדה שמגדלי החזירים בישראל זה ענף קטן שלמעשה הוא צריך בין כ-60 ל-80 עובדים זרים ובזה נפתרה הבעיה

אורן לזימי:  לא אלפים

אורן לזימי:  אני רוצה להדגיש את הנקודה העיקרית שאמרתי אותה גם בדיון הראשון שהיה לוועדה, אם אתה זוכר

אורן לזימי:  שמבלי לגרוע מהצורך של מגדלי בעלי חיים אחרים, בעוד שענפים אחרים יכולים למלא את החוסר בכוח אדם בעובדים מקומיים, ענף גידול החזיר במדינת ישראל מתקשה

אורן לזימי:  מטבע העיסוק הספציפי הזה של גידול חזיר

אורן לזימי:  אתה מסתכל על עובדים יהודים ומוסלמים, לא מעוניינים לעסוק בתחום הזה

אליהו (אלי) רביבו: אז הירדנים הם לא כתובת

אורן לזימי: מאוד קשה להעסיק עובדים לתחום הזה

אורן לזימי:  גם אם מוכנים לשלם יותר

אורן לזימי:  יש אידיאולוגיות ופשוט קשה

אורן לזימי:  מצוקתנו היא כל כך גדולה שאני אפילו לא מעלים נושאים שקשורים לעלויות וכאלה

אורן לזימי:  אני רק רוצה להדגיש שבגלל, לאור כל זאת, אנחנו מבקשים הקצאה חדשה ומיוחדת

אליהו (אלי) רביבו: ביטאת את זה כבר באחד הדיונים הקודמים

אורן לזימי: נכון

אורן לזימי:  ואני רוצה להעלות את זה שוב, כי זה דיון רלוונטי

אליהו (אלי) רביבו: ואנחנו נתפנה לחפש דרך לקבל מענה גם לנושא הזה

אורן לזימי: שוב אני מדגיש, בין 60 ל-80 ופתרנו את כל העניין של כל ענף החזירים בישראל

אליהו (אלי) רביבו: אוקיי

אליהו (אלי) רביבו:  תודה, תודה

אליהו (אלי) רביבו:  בבקשה

אנה מלר: אני מגדלת תבלינים, מבקעת הירדן

אנה מלר:  שמי אנה מלר

אנה מלר:  ורק רוצה להגיד דבר אחד

אנה מלר:  יש לנו עובדים זרים, והרבה

אנה מלר:  ענף התבלינים זה דורש הרבה ידיים עובדות

אנה מלר:  אבל העלויות שלנו הם 50% מההוצאות

אנה מלר:  אנחנו פשוט לא עומדים בזה

אנה מלר:  אנחנו מתחרים עם מדינות אפריקה, עם מדינות, עם מרוקו, לא יודעת, כל מיני מדינות כאלה שמביאים עובדים

אנה מלר:  גם באירופה יש עובדים זרים

אליהו (אלי) רביבו: גברתי

אנה מלר: 50% מהעלויות ולא מסוגלים לעמוד בזה

אנה מלר:  לכן כשראיתי פה, באתי לפה כי ראיתי את הכותרת עלויות

אנה מלר:  אמרתי ברוך השם, סוף סוף מישהו נותן על זה את הדעת

אנה מלר:  אז אני מבקשת ממך מאוד, אני מבינה שאין זמן היום

אנה מלר:  אבל בואו נקיים דיון מעמיק, יש פה את יגאל דנינו, שהוא עורך דין של התאחדות

אנה מלר:  ויש לו הצעה מאוד רצינית בקטע הזה ומלומדת ובדוקה

אליהו (אלי) רביבו: טוב, אז אני מתחייב בפניכם, הגיעה פנייה מעו"ד דנינו לוועדה

אליהו (אלי) רביבו:  הנושא לא יישאר ללא מענה

אליהו (אלי) רביבו:  בסדר?     

אנה מלר: תודה רבה

אליהו (אלי) רביבו: 1

אליהו (אלי) רביבו:  הוועדה מבקשת ממשרד החוץ להודיע לוועדה תוך כמה ימים את לוחות הזמנים להבאת העובדים הירדנים לעבודה בחקלאות

אליהו (אלי) רביבו:       2

אליהו (אלי) רביבו:  הוועדה מבקשת ממשרד העבודה להעביר לוועדה לוח זמנים של כל השלבים בנושא בחינת סכומי הניכויים המותרים משכרו של עובד זר בחקלאות וביתר הענפים תוך מספר ימים

אליהו (אלי) רביבו:       3

אליהו (אלי) רביבו:  הוועדה מברכת על הכנסת המדינות נפאל ו-וייטנאם לענף החקלאות ומבקשת לקדם זאת מהר ככל הניתן להגברת תחרות, לעודד יצירת משוואה הגונה ושפויה

אליהו (אלי) רביבו:       4

אליהו (אלי) רביבו:  הוועדה תקיים סיור בערבה הדרומית

אליהו (אלי) רביבו:       5

אליהו (אלי) רביבו:  הוועדה רואה בחומרה את היעדרותו של נציג רשות המיסים מהדיון

אליהו (אלי) רביבו:  מבקשת מידע על ההכרה בהוצאות החקלאים על מגורי עובדים ויתר ההוצאות שהם מוציאים

אליהו (אלי) רביבו:       6

אליהו (אלי) רביבו:  הוועדה מבקשת ממשרד החקלאות להעביר פנייה רשמית לרשות האוכלוסין לטובת הסכם בילטרלי מול נפאל, בדיוק כפי שביקש השר

אליהו (אלי) רביבו:       אני מאוד מאוד מודה לכם

אליהו (אלי) רביבו:  בשורות טובות וחג שמח לחקלאים

אליהו (אלי) רביבו:  הישיבה נעולה